Beskryf you troudag: Ons troudag was die mees perfekte winter sonskyn dag. Ons tema was 'n klassieke winterstroue. Ons kleure was maroen,donker pers, rosegold en bronze. Voordat ek ingestap het, het ek 'n gebed op geneem waar ek vir my man bid en ook vir ons huwelik om dit op te dra aan God. Ons het glad nie strooimeisies of strooijonkers gehad nie, net 'n hofdametjie en hofknapie wat bubbles geblaas het terwyl hulle in die kerk in loop. Ek is die enigte kind, en my pa is 'n pastoor, dit was baie spesiaal, want hy het my in die kerk ingebring en ook vir my en Wayne toe getrou. Ek en Wayne het ons eie beloftes aan mekaar gelees, wat dit baie spesiaal gemaak het. Ek het tydens die kerk diens vir Wayne "make u feel my love" van Adele gesing. Almal het gehuil. Ons hele troue was presies soos 'n sprokies verhaal, baie romanties waar elke gas ons liefde vir mekaar kon ervaar en ook die teenwoordigheid van die Heilige Gees.